CELEX: 31989R3063
Language: el
Date: 1989-10-11
Title: Κανονισμός (ΕΟΚ) αριθ. 3063/89 της Επιτροπής της 11ης Οκτωβρίου 1989 που τροποποιεί τον κανονισμό (ΕΟΚ) αριθ. 3578/88 για τον καθορισμό των λεπτομερειών εφαρμογής του καθεστώτος αυτόματης κατάργησης των αρνητικών νομισματικών εξισωτικών ποσών

Avis juridique important

|

31989R3063

Κανονισμός (ΕΟΚ) αριθ. 3063/89 της Επιτροπής της 11ης Οκτωβρίου 1989 που τροποποιεί τον κανονισμό (ΕΟΚ) αριθ. 3578/88 για τον καθορισμό των λεπτομερειών εφαρμογής του καθεστώτος αυτόματης κατάργησης των αρνητικών νομισματικών εξισωτικών ποσών  

Επίσημη Εφημερίδα αριθ. L 293 της 12/10/1989 σ. 0034 - 0034

***** ΚΑΝΟΝΙΣΜΟΣ (ΕΟΚ) αριθ. 3063/89 ΤΗΣ ΕΠΙΤΡΟΠΗΣ  της 11ης Οκτωβρίου 1989  που τροποποιεί τον κανονισμό (ΕΟΚ) αριθ. 3578/88 για τον καθορισμό των λεπτομερειών εφαρμογής του καθεστώτος αυτόματης κατάργησης των αρνητικών νομισματικών εξισωτικών ποσών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 σχετικά με τα νομισματικά εξισωτικά ποσά στο γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 1889/87 (2), και ιδίως τα άρθρα 6α και 12,  Εκτιμώντας:  ότι το άρθρο 7 του κανονισμού (ΕΟΚ) αριθ. 3578/88 της Επιτροπής (3) προσδιορίζει τους όρους της αυτόματης κατάργησης των νομισματικών εξισωτικών ποσών στον τομέα του χοιρινού κρέατος· ότι το όριο της προσαρμογής της γεωργικής τιμής μετατροπής που αναφέρεται στην παράγραφο 2 του εν λόγω άρθρου είναι δυνατό να προκαλέσει αστάθεια του γεωργονομισματικού καθεστώτος η οποία δεν δικαιολογείται από οικονομική άποψη· ότι η τήρηση του ορίου αυτού, εξάλλου, μπορεί να είναι ασυμβίβαστη με τις διατάξεις σχετικά με τη στρογγύλευση των αξιών που καθορίζονται για ορισμένες γεωργικές τιμές μετατροπής· ότι για να μειωθούν αυτές οι δυσκολίες, πρέπει, να προσαρμοστεί το εν λόγω όριο·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 7 του κανονισμού (ΕΟΚ) αριθ. 3578/88 τροποποιείται ως εξής:  1. Στην παράγραφο 2 πρώτο εδάφιο και στην παράγραφο 3 πρώτο εδάφιο, οι όροι «αυξημένης κατά 0,500 μονάδες» διαγράφονται.  2. Προστίθεται η ακόλουθη παράγραφος 4:  «4. Σε περίπτωση που η αξία της γεωργικής τιμής μετατροπής δεν περιλαμβάνει δεκαδικά, είναι ίση με τον πλησιέστερο κατώτερο ακέραιο αριθμό που προκύπτει από τους υπολογισμούς οι οποίοι πραγματοποιούνται σύμφωνα με τις διατάξεις του παρόντος άρθρου.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Οκτωβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 164 της 24. 6. 1985, σ. 6.  (2) ΕΕ αριθ. L 182 της 3. 7. 1987, σ. 1.  (3) ΕΕ αριθ. L 312 της 18. 11. 1988, σ. 16.